KINNITATUD

Tuleohutuse valdkonna kutsekomisjoni

**VARASEMATE ÕPINGUTE JA TÖÖKOGEMUSE ARVESTAMISE (VÕTA) TINGIMUSED JA KORD**

**1 ÜLDSÄTTED**

1.1 Käesolevas dokumendis sätestatakse varasemate õpingute ja töökogemuse arvestamise (VÕTA) taotluse esitamise, läbivaatamise, hindamise ja otsustamise ning tasustamise kord Sisekaitseakadeemia juures tegutsevas kutsekomisjonis (KK).

1.2 VÕTAt rakendatakse kutsetunnistuse taotlemise tingimustele vastavuse kindlaks määramisel.

1.3 KK hindab kindlaksmääratud hindamispõhimõtetest lähtuvalt taotleja teadmiste, oskuste ja töökogemuse vastavust tuleohutusspetsialist, tase 5 ja tuleohutusekspert, tase 6 kutsetele esitatud nõuetele. Hindamist viib läbi kutse andja juures tegutsev hindamiskomisjon, mida loetakse ühtlasi VÕTA komisjoniks (edaspidi komisjon). Komisjon lähtub otsuse tegemisel käesolevast korrast ning kehtestatud hindamispõhimõtetest.

**2 TAOTLEMINE**

* 1. VÕTA taotleja esitab KK- le:
		1. vormikohase taotluse (LISA 1);
		2. isikut tõendava dokumendi koopia (ID kaart, pass);
		3. kesk- või kõrgharidust tõendava tunnistuse koopia, vastavalt taotletava kutse nõuetele;
		4. töökogemuse tõendi (sisaldab erialase koolituse kirjeldust/loetelu, töökogemuse tõendust tuleohutuse valdkonnas vastavalt taotletava taseme nõuetele);
		5. tuleohutusekspert, tase 6 kutse taotlemisel esitada lisaks portfoolio (kokkuvõte läbi viidud tuleohutuskonsultatsioonidest ning -korraldustest ja nende arv; tehtud ekspertiiside analüüs; täienduskoolitused; tehtud tööd; läbiviidud koolitused ja nende arv);
		6. lisa(d) varasemate õpingute ja täienduskoolituse (LISA 2) ja/või töökogemuse (LISA 3) tõendamise kohta.

2.2 Taotluste esitamise tähtaja kehtestab KK kaks korda aastas, üldjuhul kutseeksamite eelsel perioodil. Taotlejal on õigus saada KK- lt VÕTA taotluse ja dokumentide vormistamise alast nõustamist.

**3 HINDAMINE**

3.1 Komisjon vaatab tähtajaks esitatud taotluse läbi pärast VÕTA tasu laekumist.

3.2 Hindamisel lähtutakse sellest, kas õpingute ja töö käigus omandatud teadmised ning oskused vastavad taotluses märgitud kutse tasemele ja vastava kutsestandardis kirjeldatud kompetentsusnõuetele.

3.3 Hindamisel võtab komisjon arvesse erinevates kutseõppeasutustes, kõrgkoolides ning muudes õppe- ja koolitusasutustes (v.a. üldhariduskoolis) sooritatud õpinguid ja eksameid. Õpingute hindamisel arvestatakse nende vastavust taotletavale kutsele.

3.4 Hindamisel võetakse arvesse erialast töökogemust, kui see on seotud taotletava kutsega.

3.5 Hindamispõhimõtted on toodud LISA-s 4.

3.6 Vajaduse korral võib komisjon kutsuda taotleja vestlusele ja/või küsida täiendavaid dokumente.

**4 OTSUSTAMINE**

4.1 Komisjoni vastus taotlusele vormistatakse otsusena ühe kuu jooksul pärast taotluse esitamise tähtaega.

4.2 Punkti 3.6 rakendumisel võib lükkuda otsustamise tähtaeg edasi.

4.3 Komisjoni otsust ülekantavate kompetentside kohta arvestatakse kutseeksami tulemuste kinnitamisel.

4.4 Taotluse rahuldamata jätmisel sisaldab vastus põhjendusi.

4.5 Komisjoni otsusele võib esitada vastuväiteid ühe kuu jooksul haldusmenetluse seaduses sätestatud tingimustel ja korras.

4.6 Otsuse muutmata jätmise korral peale vastuväidete läbivaatamist võib esitada vaide halduskohtule.

**5 VÕTA TASU**

5.1 Taotluse läbivaatamine ja hindamine on tasuline.

5.2 Tasu vastavalt kehtestatud kutseeksami tasule.

**6 KVALITEEDI TAGAMINE**

6.1 KK analüüsib üks kord aastas VÕTA otsuseid, vaatab läbi olemasoleva dokumentatsiooni ja protseduurid ning vajadusel täiendab neid.

6.2 VÕTA kord ja hindamispõhimõtted on avalikud.

**7 RAKENDUSSÄTTED**

7.1 VÕTA kord.

Lisad:

LISA 1 (Taotlusvorm)

LISA 2 (varasemad õpingud ja täienduskoolitus)

LISA 3 (töökogemus)

LISA 4 (hindamispõhimõtted)